b'\n_START_ARTICLE_\nBoras\n_START_SECTION_\nPagrindin\xc4\x97s savyb\xc4\x97s\n_START_PARAGRAPH_\nBoras turi ma\xc5\xbeai elektron\xc5\xb3, u\xc5\xbepildan\xc4\x8di\xc5\xb3 p orbital\xc4\x99. Boro junginiai da\xc5\xbenai elgiasi kaip Luiso r\xc5\xabg\xc5\xa1tys, be vargo susisieja su daugiaelektron\xc4\x97mis med\xc5\xbeiagomis._NEWLINE_Normalioje temperat\xc5\xabroje boras yra menkas elektros laidininkas, bet auk\xc5\xa1toje temperat\xc5\xabroje gerai praleid\xc5\xbeia elektr\xc4\x85._NEWLINE_Tepus. Boras taip pat yra pana\xc5\xa1us \xc4\xaf angl\xc4\xaf, sugeba suformuoti stabil\xc5\xb3 molekulin\xc4\xaf kovalentin\xc4\xaf ry\xc5\xa1\xc4\xaf.\n_START_SECTION_\nIstorija\n_START_PARAGRAPH_\nBoro med\xc5\xbeiaga (arabi\xc5\xa1kai Buraq -> pers\xc5\xb3 k. Burah \xe2\x80\x93 boraksas, seniausiai \xc5\xbeinomas boro junginys) buvo \xc5\xbeinoma jau prie\xc5\xa1 keturis t\xc5\xabkstan\xc4\x8dius met\xc5\xb3. Senov\xc4\x97s Egipte mumifikuojant buvo naudojamas natrio karbonatas, kuris neleisdavo plisti boratams bei kitoms druskoms. Borakso glaz\xc5\xabra buvo naudojama Kinijoje nuo 300 m. pr. m. e., o stiklo gamyboje boras naudotas jau antikin\xc4\x97je Romoje._NEWLINE_Grynas boras nebuvo i\xc5\xa1skirtas iki 1808 m. Tai padar\xc4\x97 seras Hamfris Deivis, D\xc5\xbeozefas Luisas Gajus-Lusakas, ir Luisas \xc5\xbdakas Tenardas, ma\xc5\xbedaug 50\xc2\xa0% grynumu. \xc5\xa0ie \xc5\xbemon\xc4\x97s neman\xc4\x97, kad tai naujas elementas. Tai 1824 m. \xc4\xafrod\xc4\x97 Jonsas Jakobas Berzelius. Pirmasis gryn\xc4\x85 bor\xc4\x85 1909 m. i\xc5\xa1skyr\xc4\x97 amerikietis chemikas V. Veintraubas.\n_START_SECTION_\nPaplitimas\n_START_PARAGRAPH_\nDid\xc5\xbeiausios boro gamintojos yra Jungtin\xc4\x97s Amerikos Valstijos ir Turkija. Grynas boras i\xc5\xa1gaunamas i\xc5\xa1 borakso, boro r\xc5\xabg\xc5\xa1ties, kolemanito, kernito, uleksito ir borat\xc5\xb3. Boro r\xc5\xabg\xc5\xa1tis kartais randama vulkan\xc5\xb3 versm\xc4\x97se._NEWLINE_Ekonomi\xc5\xa1kai svarb\xc5\xabs gavybos \xc5\xa1altiniai yra razorito r\xc5\xabda (kernitas) ir tinkalis (borakso r\xc5\xabda). Abu yra randami Mohavos dykumoje Kalifornijoje (tai vienas svarbiausi\xc5\xb3 borakso \xc5\xa1altini\xc5\xb3 pasaulyje). Kiti svarb\xc5\xabs borakso klodai yra randami Turkijoje._NEWLINE_Gryn\xc4\x85 bor\xc4\x85 yra gana sunku i\xc5\xa1gauti. I\xc5\xa1 prad\xc5\xbei\xc5\xb3 buvo naudojama boro oksido redukcija su metalais, pvz., magniu ar aliuminiu. Grynas boras taip pat gali b\xc5\xabti i\xc5\xa1gautas auk\xc5\xa1toje temperat\xc5\xabroje redukuojant drumst\xc4\x85 boro halogenid\xc4\x85 vandeniliu._NEWLINE_1997 m. vienas kristalinio boro (99\xc2\xa0% grynumo) gramas kainavo apie 5 JAV dolerius, o kieto boro vienas gramas kainavo 2 JAV dolerius.\n_START_SECTION_\nIzotopai\n_START_PARAGRAPH_\nBoras turi du gamtoje pasitaikan\xc4\x8dius stabilius izotopus, \xc2\xb9\xc2\xb9B (80,1\xc2\xa0%) ir \xc2\xb9\xe2\x81\xb0B (19,9\xc2\xa0%). I\xc5\xa1 viso \xc5\xbeinoma 13 boro izotop\xc5\xb3.'